Ροβέρτος ντε Μπώμοντ, 4ος κόμης του Λέστερ

μικρογραφία|150εσ|Σφραγίδα τού Ροβέρτου ντε Μπώμοντ 4ου κόμη τού Λέστερ: Ένα πεντάφυλλο από ερμίνα

Ο Ροβέρτος ντε Μπωμόν, 4ος κόμης του Λέστερ, αγγλ.: Robert de Beaumont, 4th Earl of Leicester (απεβ. π. στις 21 Οκτωβρίου 1204) (λατιν.: de Bellomonte («τού όμορφου βουνού»)) ήταν Άγγλος ευγενής, ο τελευταίος από τούς κόμητες Μπώμοντ τού Λέστερ. Είναι μερικές φορές γνωστός ως Ρόμπερτ ΦιτζΠέρνελ.

 Ο βίος του 
Ο Ροβέρτος ήταν ο μεγαλύτερος επιζών γιος τού Ροβέρτου ντε Μπωμόν 3ου κόμη τού Λέστερ και τής Πετρονίλας ντε Γκραντμεσνίλ,  η οποία ήταν εγγονή είτε δισεγγονή τού Ούγου ντε Γκραντμεσνίλ. Ο μεγαλύτερος αδελφός τού Ροβέρτου απεβίωσε το 1189.  Ως νεαρός άνδρας, συνόδευσε τον βασιλιά Ριχάρδο Α΄ τής Αγγλίας στην Γ΄ Σταυροφορία, και ενώ οι σταυροφορικές δυνάμεις αναπαύονταν στη Μεσσήνη τής Σικελίας, ο Ροβέρτος ανέλαβε την κομητεία τού Λέστερ στις 2 Φεβρουαρίου 1191, μετά το τέλος τού πατέρα του το 1190 στο Δυρράχιο, ενώ κατευθυνόταν προς τούς Αγίους Τόπους. 

Τα νεοαποκτηθέντα κτήματα τού Ροβέρτου περιλάμβαναν ένα μεγάλο μέρος τής κεντρικής Νορμανδίας. Κατείχε κάστρα στο Πασύ, στο Πον-Σαιν-Πιέρ και στο Γκρανμεσνίλ. Ο κόμης Ροβέρτος ήταν επίσης κύριος τής τεράστιας τιμής (φέουδου) τού Μπρετέιγ, αλλά το οικογενειακό κάστρο εκεί είχε διαλυθεί μετά τον πόλεμο του 1173-1174. Με την επιστροφή του από τη σταυροφορία, έστρεψε την προσοχή του στην άμυνα τής Νορμανδίας από τούς Γάλλους. Αφού υπερασπίστηκε τη Ρουέν από τις προελάσεις τού Φιλίππου Β' τής Γαλλίας, προσπάθησε να ανακαταλάβει το κάστρο του στο Πασύ. Συνελήφθη από τις δυνάμεις τού Γάλλου βασιλιά, και παρέμεινε φυλακισμένος για 3 χρόνια. Αργότερα, ο βασιλιάς Ιωάννης θα παραχωρούσε το νέο φρούριο και την κυριαρχία τού Ραντεπόν (η γη τού Ραντεπόν ανταλλάχθηκε στον βασιλιά Ιωάννη από τον κύριο τού Νέμπουργκ με γη και έσοδα στα Παΰ ντε Κω) στον κόμη.

Λίγο καιρό μετά την απελευθέρωσή του το 1196, νυμφεύτηκε τη Λορέτα ντε Μπραόζ, κόρη τού Γουλιέλμου ντε Μπραόζ 4ου κυρίου τού Μπράμπερ. Δεν απέκτησαν παιδιά, και το τέλος τού Ροβέρτου το 1204 έφερε το τέλος τού κύριου κλάδου των Μπώμοντ.

Το έτος τού θανάτου του, η Νορμανδία χάθηκε από τούς Γάλλους. Ο κόμης Ροβέρτος προσπάθησε να καταλήξει σε μία ανεξάρτητη συμφωνία με τον βασιλιά Φίλιππο Β΄ τής Γαλλίας, σύμφωνα με την οποία θα κρατούσε τη γη του στη Νορμανδία ως υποτελή των βασιλέων τής Γαλλίας, και τις εκτάσεις του στην Αγγλία ως υποτελής των βασιλέων τής Αγγλίας. Όπως και να έχει, ο Ροβέρτος απεβίωσε στις 20 ή 21 Οκτωβρίου 1204, και οι μεγάλες αγγλικές περιουσίες του μοιράστηκαν μεταξύ των κληρονόμων των δύο αδελφών του. Η μεγαλύτερη αδελφή Αμίση είχε παντρευτεί τον Γάλλο βαρόνο Σίμωνα Γ΄ ντε Μονφόρ, και ο γιος τους -επίσης ονομαζόμενος Σίμων Δ΄ ντε Μονφόρ- κληρονόμησε τη μισή περιουσία, καθώς και τον τίτλο τού κόμη τού Λέστερ. Η μικρότερη αδελφή Μαργαρίτα, είχε παντρευτεί τον Σαέρ ντε Κουίνσυ και κληρονόμησαν το άλλο μισό. Τρία χρόνια αργότερα ο Σαέρ χρίστηκε κόμης τού Γουίντσεστερ.

 Αναφορές 

Κατηγορία:Αγγλονορμανδοί
Κατηγορία:Οίκος των Μπώμοντ